## Zakon o izmjenama i dopunama Zakona o znanstvenoj djelatnosti i visokom obrazovanju

### NN 105/2004 (28.7.2004.), Zakon o izmjenama i dopunama Zakona o znanstvenoj djelatnosti i visokom obrazovanju

# HRVATSKI SABOR

if !supportEmptyParas endif

2025

Na temelju članka 88. Ustava Republike Hrvatske,
donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ZNANSTVENOJ DJELATNOSTI I VISOKOM OBRAZOVANJU

Proglašavam Zakon o izmjenama i dopunama Zakona
o znanstvenoj djelatnosti i visokom obrazovanju, koji je donio Hrvatski sabor
na sjednici 16. srpnja 2004. godine.

Broj: 01-081-04-2506/2
Zagreb, 21. srpnja 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O ZNANSTVENOJ DJELATNOSTI I VISOKOM OBRAZOVANJU

Članak 1.

U Zakonu o znanstvenoj
djelatnosti i visokom obrazovanju (»Narodne novine«, br. 123/03. i 198/03.)
članak 6. mijenja se i glasi:

»(1) Nacionalno vijeće
za znanost najviše je stručno tijelo koje se brine za razvitak i kvalitetu
cjelokupne znanstvene djelatnosti i sustava znanosti u Republici Hrvatskoj.

(2) Nacionalno vijeće za znanost:

1. raspravlja pitanja od važnosti za znanstvenu
djelatnost te predlaže i potiče donošenje mjera za njezino unaprjeđenje,

2. daje prethodno mišljenje na pravilnik o
vrednovanju znanstvenih organizacija koji donosi ministar nadležan za poslove
znanosti i visokog obrazovanja (u daljnjem tekstu: ministar),

3. nadzire kvalitetu znanstvenih organizacija te
ih vrednuje sukladno ovom Zakonu i utvrđenim kriterijima,

4. prati razvitak i utvrđuje znanstvena i
umjetnička područja, polja i grane,

5. imenuje područna znanstvena i umjetnička
vijeća te matične odbore za pojedina polja,

6. pobliže utvrđuje uvjeteza stjecanje
znanstvenih zvanja, u skladu s ovim Zakonom,

7. utvrđuje uvjete koje trebaju ispuniti
znanstvene organizacije da bi dobile ovlaštenje za provođenje postupka izbora u
znanstvena zvanja,

8. predlaže proglašavanje znanstvenih centaraizvrsnosti i provodi njihovo vrednovanje,

9. daje mišljenje o osnivanju
znanstveno-tehnologijskih par­kova te

10. obavlja i druge poslove utvrđene ovim
Zakonom i drugim propisima.«

Članak 2.

Članak 7. mijenja se i glasi:

»(1) Nacionalno vijeće za visoko obrazovanje
najviše je stručno tijelo koje brine za razvitak i kvalitetu cjelokupnog
sustava visokog obrazovanja Republike Hrvatske.

(2) Nacionalno vijeće
za visoko obrazovanje:

1. predlaže i potiče
donošenje mjera za unaprjeđenje visokog obrazovanja,

2. predlaže projekciju
mreže javnih visokih učilišta u Repub­lici Hrvatskoj,

3. daje suglasnost na
uvjete Rektorskog zbora i Vijeća vele­učilišta i visokih škola za stjecanje
znanstveno-nastavnih, umjet­ničko-nastavnih i nastavnih zvanja,

4. daje ministru
prethodno mišljenje na pravilnike o mjerilima i kriterijima za osnivanje i
vrednovanje visokih učilišta i studijskih programa,

5. imenuje recenzente i
daje mišljenje o osnivanju novih visokih učilišta i studijskih programa,

6. provodi vrednovanje visokih učilišta i
studijskih programa te predlaže ministru izdavanje dopusnica (članak 51.),

7. obavlja i druge poslove utvrđene ovim Zakonom
i drugim propisima.«

Članak 3.

Članak 8. mijenja se i glasi:

»(1) Nacionalno vijeće za znanost i Nacionalno
vijeće za visoko obrazovanje zajednički:

1. predlažu Vladi Republike Hrvatske kriterije i
odnose ras­podjele proračunskih sredstava za znanstvenu djelatnost i visoko
obrazovanje,

2. raspravljaju pitanja vezana uz policentrični
sustav znanstvene djelatnosti i visokog obrazovanja u Republici Hrvatskoj te
predlažu i potiču mjere za njegov razvoj,

3. predlažu i potiču sudjelovanje drugih
subjekata, posebno drugih tijela državne uprave, tijela jedinica lokalne i
područne (regionalne) samouprave te gospodarskih subjekata u sustavu znanstvene
djelatnosti i visokog obrazovanja,

4. predlažu mjere i poduzimaju aktivnosti za
afirmaciju i napredovanje znanstvenog i nastavnog podmlatka,

5. imenuju članove Savjeta za financiranje
znanstvene djelatnosti i visokog obrazovanja, te

6. predlažu članove Odbora za etiku.

(2)Zajedničkim sjednicama
Nacionalnog vijeća za znanost i Nacionalnog vijeća za visoko obrazovanje
predsjedavaju naiz­mjence predsjednici ovih vijeća na rok od jedne godine, raču­najući
od dana prvog imenovanja ovih vijeća prema ovom Zakonu. Zajedničke sjednice održavaju
se najmanje jednom go­dišnje.«

Članak 4.

U članku 11. stavak 1. mijenja se i glasi:

»(1) Članove Nacionalnog vijeća za znanost i
Nacionalnog vijeća za visoko obrazovanje i njihove predsjednike imenuje Hrvat­ski
sabor na prijedlog Vlade Republike Hrvatske, vodeći računa o zastupljenosti
predstavnika iz područja znanosti i umjetnosti, te regija i o zastupljenosti
znanstvenika iz gospodarstva.«

Stavak 4. briše se.

Dosadašnji stavak 5.
postaje stavak 4.

Iza stavka 4. dodaje se
stavak 5. koji glasi:

»(5) Državni dužnosnici
ne mogu biti članovi Nacionalnog vijeća za znanost ni Nacionalnog vijeća za
visoko obrazovanje.«

Članak 5.

Članak 15. mijenja se i
glasi:

»(1) Agencija za
znanost i visoko obrazovanje (u daljnjem tekstu: Agencija) je specijalizirana
ustanova zadužena za pružanje stručne i administrativne potpore Nacionalnom
vijeću za znanost i Nacionalnom vijeću za visoko obrazovanje.

(2) Vlada Republike
Hrvatske uredbom osniva Agenciju, te utvrđuje ustroj i način njezina rada.

(3) Djelokrug Agencije
čine stručni i administrativni poslovi:

1. u postupcima
izdavanja dopusnica visokim učilištima,

2. u postupcima
vrednovanja znanstvenih organizacija i visokih učilišta,

3. u postupcima
odobravanjastudijskih programa na visokim učilištima,

4. u postupcima
vrednovanja sustava za unapređenje i jamstvo kvalitete na visokim učilištima,

5. u postupcima
priznavanja inozemnih obrazovnih kvalifikacija,

6. uključivanja sustava
znanosti i visokog obrazovanja u međunarodni sustav,

7. povezivanja s
Europskom mrežom za osiguranje kvalitete visokog obrazovanja (ENQA) i europskom
mrežom informacijskih centara (ENIC/NARIC),

8. stvaranja i održavanja
nacionalnih baza podataka o sustavu znanstvene djelatnosti i visokog
obrazovanja.

(4) Za svoj stručni rad
Agencija je odgovorna Nacionalnom vijeću za znanost i Nacionalnom vijeću za
visoko obrazovanje, a zakonitost njenoga rada nadzire Ministarstvo.«

Članak 6.

Članak 16. mijenja se i glasi:

»(1) Javni znanstveni instituti i visoka
učilišta, kao i njihove sastavnice, vrednuju se, odnosno podliježu provjeri
kvalitete i učinkovitosti. Rad privatnih znanstvenih instituta podliježe
vrednovanju ako se financira iz državnog proračuna, u kojem slučaju se na
rezultate vrednovanja odgovarajuće primjenjuju odredbe članka 18. ovoga Zakona.

(2) Provjera kvalitete i učinkovitosti javnih
znanstvenih instituta i visokih učilišta obavlja se na temelju pravilnika koji
na temelju prethodnog mišljenja Nacionalnog vijeća za znanost, odnosno
Nacionalnog vijeća za visoko obrazovanje donosi ministar, uvažavajući
posebnosti pojedinih područja znanosti, umjetnosti i visokog obrazovanja.

(3) Kod provjere
kvalitete i učinkovitosti javnih znanstvenih instituta Agencija se u najvećoj
mogućoj mjeri koristi uslugama međunarodnih organizacija i asocijacija.

(4) Agencija obavlja
provjeru prema godišnjem rasporedu poslova ili po posebnomnalogu
Nacionalnog vijeća za visoko obrazovanje, odnosno Nacionalnog vijeća za znanost
i nazahtjev visokog učilišta ili znanstvenog instituta. Svoje
izvješće o provjeri Agencija dostavlja Nacionalnom vijeću za znanost, odnosno
Nacionalnom vijeću za visoko obrazovanje te ministru kao i onome na čiji je
zahtjev obavilo provjeru.

(5) Hrvatski sabor,
Vlada Republike Hrvatske ili ministar mogu od Nacionalnog vijeća za znanost ili
Nacionalnog vijeća za visoko obrazovanje zatražiti provjeru iz stavka 4. ovoga
članka.

(6)Prije
odlučivanja na Nacionalnom vijeću za znanost, odnosno Nacionalnom vijeću za
visoko obrazovanje izvješće Agencije dostavlja se javnom znanstvenom institutu
ili visokom učilištu na koji se ono odnosi. Onimogu Nacionalnim
vijećima, u roku od 30 dana dati svoje primjedbe na izvješće i dati potrebno
razjašnjenje o nalazima u njemu.

(7) Nacionalno vijeće za znanost, odnosno
Nacionalno vijeće za visoko obrazovanje utvrđuju konačnu ocjenu kontrole i
vrednovanja te ih dostavljaju ministru i javnom znanstvenom institutu ili
visokom učilištu koje je vrednovano. Nacionalno vijeće za znanost odnosno
Nacionalno vijeće za visoko obrazovanje oba­vje­štava javnost o rezultatima
kontrole i o vrednovanju.«

Članak 7.

Članak 17. mijenja se i
glasi:

»(1) Vrednovanje
studijskih programa provodi Agencija na temelju pravilnika, koji uz prethodno
mišljenje Nacionalnog vijeća za visoko obrazovanje donosi ministar i prema
godišnjem rasporedu koji utvrđuje Nacionalno vijeće za visoko obrazovanje.
Vrednovanje će se provesti i na posebni zahtjev Nacionalnog vijeća za visoko
obrazovanje i ministra, a može se provesti i na vlastiti zahtjev visokog
učilišta.

(2) Prije rasprave i
odlučivanja na Nacionalnom vijeću za visoko obrazovanje, izvješće Agencije
dostavlja se visokom učilištu na koje se ono odnosi. Visoko učilište može u
roku od 30 dana dati svoje primjedbe na izvješće ili dati potrebno razja­šnjenje
o nalazima u njemu.

(3) Nacionalno vijeće za visoko obrazovanje utvrđuje
konačnu ocjenu vrednovanja te je dostavlja ministru i visokom učilištu koje je
vrednovano. Konačna je ocjena vrednovanja javna.«

Članak 8.

Članak 35. mijenja se i glasi:

»(1) Zahtjev za izbor u znanstveno zvanje
podnosi se ovla­štenoj znanstvenoj organizaciji, zajedno s dokazima o ispu­nja­va­nju
uvjeta za izbor u određeno zvanje.

(2) Ovlaštena znanstvena organizacija, u roku
trideset dana od dana primitka zahtjeva za izbor u znanstveno zvanje, imenuje
stručno povjerenstvo. Stručno povjerenstvo se sastoji od najmanje tri člana
koji moraju biti u istom ili višem znanstvenom zvanju s obzirom na ono za koje
se traži izbor.

(3) Stručno povjerenstvo ocjenjuje jesu li
ispunjeni uvjeti za izbor te predlaže da se pristupnikizabere
ili ne izabere u znanstveno zvanje. Stručno povjerenstvo svoje izvješće podnosi
u roku od trideset dana od dana imenovanja.

(4) Na temelju izvješća stručnog povjerenstva i
odluke stručnog tijela iz članka 34. stavka 3. ovoga Zakona, organizacija u
roku od trideset dana daje mišljenje i prijedlog nadležnom ma­tičnom odboru.

(5) Matični odbor u roku od šezdeset dana potvrđuje
ili ne potvrđuje mišljenje i prijedlog organizacije. Propuštanje navedenog roka
ne može rezultirati stjecanjem zvanja.

(6) U slučaju da matični odbor propusti rok iz
prethodnog stavka, pristupnik može zahtijevati od nadležnoga područnog vijeća
da samo odluči o zahtjevu. U slučaju da postupak izbora provodi područno
vijeće, zbog propuštanja navedenog roka, pristupnik se može obratiti
Nacionalnom vijeću za znanost.

(7) Matični odbor neće potvrditi mišljenje i
prijedlog ovla­štene znanstvene organizacije ako:

1. smatra da su oni
doneseni protivno uvjetima za izbor,

2. su u nesuglasnosti s
podnesenim dokazima o ispunjavanju uvjeta ili

3. je bitno povrijeđen
postupak provođenja izbora.

(8) U slučajevima iz
stavka 7. ovoga članka, matični odbor će sam provesti postupak izbora ili zatražiti
od iste organizacije ponavljanje postupka, ili zatražiti od druge organizacije
pokretanje novog postupkaizbora.Novi postupak
izbora dovršit će se u roku od šezdeset dana.

(9) Odluka matičnog
odbora je konačna, predstavlja upravni aktte se u postupku izbora u
znanstveno zvanje primjenjuju od­red­be Zakona o općem upravnom postupku,
ukoliko ovim Zakonom nije drugačije određeno.

(10) Matični odbor će u
roku petnaest dana, bez odlaganja, odluku o izboru (pozitivnu ili negativnu)
dostaviti pristupniku i znanstvenoj organizaciji koja je provodila postupak
izbora, a pozitivnu odluku o izboru u znanstveno zvanje dostaviti Ministarstvu
radi upisa u Upisnik znanstvenika. Izvod iz Upisnika dostavlja se podnositelju
zahtjeva.

(11)U
slučaju predviđenom člankom 33. stavkom 4. ovoga Zakona, zahtjev za izbor u
znanstveno zvanje podnosi se nadležnommatičnom odboru ili
područnom vijeću, odnosno Nacionalnom vijeću za znanost. Postupak će se
dovršitiu roku 120 dana.

(12) Protiv odluke o
izboru pristupnik nema pravo žalbe, ali može pokrenuti upravni spor. U upravnom
sporu ne može se donijeti odluka o izboru pristupnika u znanstveno zvanje već
samo ukinuti nezakonita odluka i odrediti ponovno provođenje postupka.«

Članak 9.

Članak 36. mijenja se i
glasi:

»(1) Rokovi u postupku
izbora u znanstveno zvanje iz članka 35. ovoga Zakona ne teku u razdobljima od
15. srpnja do 31. kolovoza te od 20. prosinca do 7. siječnja.

(2) U slučaju
neopravdanog znatnog prekoračenja roka, po pritužbi pristupnika ili znanstvene
organizacije u kojoj je pristupnik zaposlen, matični odbor može preuzeti
postupak izbora i sam ga provesti. U slučaju neopravdanog prekoračenja roka
matičnog odbora, na odgovarajući način će se primijeniti članak 35. stavak 6.
ovoga Zakona.

(3) Ovlaštenoj znanstvenoj organizaciji koja
učestalo i neopravdano ne poštuje rokove propisane u članku 35. ovoga Zakona,
ministar će, uz prethodno mišljenje Nacionalnog vijeća za znanost, oduzeti
ovlaštenje za provođenje postupka izbora u zvanje.

(4) Ako matični odbor
učestalo ne poštuje rokove propisane u članku 35. ovoga Zakona, na zahtjev
ministra Nacionalno vijeće za znanost pokrenut će postupak za razrješenje
predsjednika od­bo­ra i članova odgovornih za nepoštivanje rokova.«

Članak 10.

U članku 40. stavku 3.
u prvoj rečenici riječi: »ni jedan« zamjenjuju se riječju: »neki«.

Članak 11.

U članku 41. stavku 2.
u prvoj rečenici briše se točka, stavlja se zarez i dodaju riječi: »odnosno
izbor proveden sukladno članku 40. stavku 3. ovoga Zakona«.

Članak 12.

U članku 42. stavku 6.
u drugoj rečenici iza riječi: »znanstvenog savjetnika« dodaju se riječi: »iz
stavka 3. ovoga članka«.

Članak 13.

U članku 43. stavak 2.
mijenja se i glasi:

»(2) Osobu koja je
završila sveučilišni diplomski studij, znanstveni institut može izabrati u
zvanje asistenta, te s njom za­ključiti ugovor o radu na određeno vrijeme, u
trajanju od naj­više šest godina na suradničkom radnom mjestu asistenta.
Asistent je dužan upisati poslijediplomski studij.«

U stavku 3. riječi: »iz
stavka 1.« zamjenjuju se riječima: »iz stavka 2.«.

U stavku 8. u trećoj
rečenici briše se točka, stavlja se zarez i dodaju riječi: »sukladno članku 42.
stavku 2. ovoga Zakona«.

Članak 14.

Članak 45. mijenja se i
glasi:

»U vrijeme rodiljnih
dopusta, bolovanja dužih od tri mjeseca, služenja vojne obveze, obavljanja
javne dužnosti te u drugim naročito opravdanimslučajevima predviđenimzakonom, kolek­tiv­­­nim ugovorom ili općim aktom znanstvene organizacije,
rokovi za izbor ili reizbor u znanstveno zvanje i na radno mjesto miruju i neće
se uračunavati u rok za izbor, osim u slučaju da zaposlenik zatraži da mu za
navedeno razdoblje rokovi teku.«

Članak 15.

U članku 48. iza stavka
3. dodaju se stavci koji glase:

»(4) Visoka učilišta za
potrebe vojnog i policijskog obrazovanja osniva Vlada Republike Hrvatske
sukladno uvjetima koje predviđa ovaj Zakon.

(5) Posebnim sporazumom sveučilišta ili veleučilišta
i Vlade Republike Hrvatske ustrojava se studij u okviru određenog sveu­čilišta
ili veleučilišta te položaj visokih učilišta osnovanih prema stavku 4. ovoga
članka u okviru sveučilišta.

(6) Uredbom Vlade
Republike Hrvatske uređuju se posebnosti studija iz stavka 4. ovoga članka,
posebice njihov ustroj, prava i obveze nastavnika i studenata s obzirom na
njihove vojne ili policijske zadaće.

(7) Upravni nadzor nad
zakonitošću rada i općih akata visokih učilišta iz stavka 4. ovoga članka
obavljaju ministarstvo nadležno za unutarnje poslove, odnosno ministarstvo
nadležno za obranu, sukladno posebnom sporazumu.«

Članak 16.

U članku 51. stavku 4.
točki 2. iza riječi: »sveučilišta« umjesto zareza stavlja se točka, a riječi:
»odnosno s najmanje jednom trećinom u slučaju veleučilišta i visokih škola«
brišu se, te se dodaje nova rečenica koja glasi:

»Veleučilištu ili
visokoj školi izdat će se dopusnica ako ima zaključen ugovor o radu s punim ili
nepunim radnim vremenom s najmanje polovicom potrebnog broja nastavnika.«

U točki 4. riječi:
»stavku 8.« zamjenjuju se riječima: »stavku 9.«.

Iza stavka 9. dodaje se
novi stavak 10. koji glasi:

»(10) Visoka učilišta u
okviru svoje nastavne aktivnosti ob­ve­zuju se promicati tjelovježbu i
studentski šport sukladno po­sebnom zakonu.«

Dosadašnji 10. postaje
stavak 11.

Iza stavka 11. dodaje
se stavak 12. koji glasi:

»(12) Ukoliko ovim
Zakonom nije drugačije određeno, u postupku izdavanja dopusnice, na
odgovarajući se način primjenjuju odredbe Zakona o općem upravnom postupku.«

Članak 17.

Članak 56. mijenja se i
glasi:

»(1) Sveučilište ima:

– rektora,

– senat i

– sveučilišni savjet.

(2) Sveučilište može
imati i druga stručna i savjetodavna tijela čije se osnivanje, sastav i nadležnost
uređuju statutom ili drugim općim aktom. Uz to, sveučilište svojim statutom može
vođenje poslovanja ili njegova dijela povjeriti određenom tijelu.«

Članak 18.

Članak 57. mijenja se i
glasi:

»(1) Rektor sveučilišta
bira se tajnim glasovanjem, većinom glasova ukupnog broja članova biračkog
tijela, iz redova redovitih profesora. Sastav biračkog tijela za izbor rektora
propisuje se statutom sveučilišta. Mandat rektora traje četiri godine i može se
jednom ponoviti.

(2) Postupak izbora i
razrješenja te razlozi za razrješenje rektora dužnosti prije isteka mandata
propisuju se statutom sve­učilišta.

(3) U svom radu rektor
ima prava i obveze ravnatelja ustanove te mandat i ovlasti predviđene ovim
Zakonom i statutom sveučilišta. Rektor saziva i predsjedava sjednicama senata.

(4) Rektor može imati jednog ili više prorektora
koje imenuje senat, na način predviđen statutom sveučilišta.

 (5)
Rektor može upozoriti dekana i ostale čelnike sastavnica na protuzakonitost ili
protustatutarnost njihovih planiranih ili donesenih odluka.

(6) Rektor može obustaviti od izvršenja odluku
dekana i ostalih čelnika sastavnica sveučilišta, ako je protivna zakonu ili
statutu sveučilišta.

(7) Sukladno statutu sveučilišta, rektor
sveučilišta može u statutom utvrđenim slučajevima nepoštivanja zakona, drugih
propisa, statuta ili na njima utemeljenih sveučilišnih odluka, suspendirati
dekana ili drugog čelnika sastavnica sveučilišta i postaviti vršitelja dužnosti
s odgovarajućom kvalifikacijom.

(8) Senat, u roku od mjesec dana, odlučuje o
odlukama rektora iz stavka 6. i 7. ovoga članka. Za potvrdu odluke rektora
potrebna je većina ukupnog broja članova. Odlukom senata o potvrdi suspenzije
čelnik je razriješen dužnosti. U tom slučaju u roku od 3 mjeseca provest će se
postupak za izbor čelnika. U tom postupku čelnik koji je razriješen dužnosti ne
može biti kandidat za izbor.«

Članak 19.

Članak 58. mijenja se i glasi:

»(1) Senat je izborno stručno tijelo koje se
bira sukladno statutu Sveučilišta, na način kojim se osigurava zastupljenost
svih znanstveno-nastavnih sastavnica sveučilišta i različitih područja znanosti
i umjetnosti.

(2) Zaposlenici u znanstveno-nastavnim zvanjima
čine najmanje 60% članova senata. Studentski predstavnici, koje sukladno
statutu sveučilišta biraju sami studenti, čine najmanje 10% članova senata iz
redova studenata preddiplomskih i diplomskih studija, te najmanje 5% iz redova
studenata poslijediplomskih studija. Ostali zaposlenici zastupljeni su u senatu
sukladno statutu.

(3) Rektor je član senata po položaju.
Prorektori sudjeluju u radu senata bez prava glasovanja.

(4) Na sjednice senata poziva se i predstavnik
sindikata u djelatnosti znanosti i visokog obrazovanja, koji sudjeluje u radu
senata bez prava glasa.«

Članak 20.

Naziv članka 59. mijenja se i glasi: *»Nadležnost
senata«.*

Članak 59. mijenja se i glasi:

»(1) Senat, sukladno statutu, odlučuje o svim
akademskim, stručnim, znanstvenim i umjetničkim pitanjima, uključivši odluči­vanje
o organizaciji znanstvene, stručne i nastavne djelatnosti, izboru nastavnika, o
razvojnim i poslovnim pitanjima kao i o drugim pitanjima predviđenim ovim
Zakonom.

(2) U okviru svoje
nadležnosti, senat posebice:

1. odlučuje o
obrazovnoj, znanstvenoj, umjetničkoj i stručnoj djelatnosti,

2. odlučuje o
akademskim pitanjima,

3. odlučuje o razvojnim
i istraživačkim planovima,

4. utvrđuje studijske
kapacitete i upisnu politiku, određuje upisne kvote te utvrđuje standarde
studiranja i nadzire njihovo poštovanje,

5. provodi ili povjerava sastavnicama provedbu
postupka stjecanja doktorata,

6. dodjeljuje počasne doktorate,

7. bira profesore emerituse i znanstvenike
emerituse,

8. odlučuje o uvjetima studiranja i studentskom
standardu,

9. koordinira međunarodnu suradnju,

10. odlučuje o izdavačkoj djelatnosti,

11. donosi statut te druge opće akte
sveučilišta, ako statutom sveučilišta nije određeno drugačije,

12. bira rektora te na njegov prijedlog imenuje
prorektore,

13. imenuje članove drugih tijela sveučilišta
kada je to određeno statutom ili drugim općim aktom,

14. potvrđuje izbor dekana fakulteta i
umjetničkih akademija i pročelnika sveučilišnih odjela,

15. imenuje čelnike drugih sastavnica
sveučilišta, ako statutom sveučilišta ili aktom o osnivanju i statutom
sastavnice nije određeno drugačije,

16. bira nastavnike i suradnike, ako statutom
ili na njemu utemeljenom propisu nije određeno drugačije,

17. odlučuje o osnivanju, osnovama ustroja i
ukidanju sastav­n­­ica sveučilišta te usklađuje njihov rad i poslovanje,

18. odlučuje o osnivanju
znanstveno-tehnologijskih parkova i drugih trgovačkih društava,

19. vodi financijsku politiku i donosi proračun
sveučilišta, raspravlja o financijskim izvješćima i prihvaća završni račun te
odlučuje o kapitalnim ulaganjima,

20. obavlja i druge poslove predviđene statutom
i drugim općim aktima.

(3) Odlučivanje o pojedinim pitanjima iz nadležnosti
senata statutom se može povjeriti odgovarajućim sastavnicama sveu­či­lišta.
Statutom sveučilišta može se, radi osiguranja integriranosti nastavnog i
znanstvenog procesa na sveučilištu, predvidjeti pravo suspenzivnog veta na
pojedine odluke nadležnih tijela sastavnica o tim pitanjima, ali tako da se ne
naruše njihove akademske slobode i akademska samouprava.«

Članak 21.

U članku 60. stavku 2. riječi: »i sveučilišnog
vijeća« brišu se.

U stavku 3. podstavku 2. iza riječi: »(ili
tijela)« dodaje se riječ: »jedinice«.

U stavku 4. iza riječi: »senata« briše se zarez
i riječi: »sve­učilišnog vijeća«.

U stavku 5. riječi: »ili sveučilišno vijeće«
brišu se.

Članak 22.

Članak
63. mijenja se i glasi:

»(1) Fakultet i umjetnička akademija imaju:

– dekana,

– vijeće (fakultetsko vijeće i vijeće akademije)
te

– druga tijela predviđena
statutom sveučilišta, svojim statutom ili drugim općim aktom.

(2) Dekana fakulteta
ili umjetničke akademije bira i raz­rješava vijeće s mandatom, na način i u
postupku utvrđenim statutom sveučilišta ili drugim općim aktom, te ga
razrješava Senat u slučaju propisanom člankom 57. stavkom 8. ovoga Zakona.

(3)Dekan
predstavlja i zastupa fakultet ili umjetničku akademiju i ima prava i obaveze
sukladno statutu sveučilišta i statutu fakulteta ili umjetničke akademije.
Dekanu u radu pomažu prodekani te statutom utvrđena druga tijela.

(4) Dekan je odgovoran za zakonitost, provedbu
statuta i odluka sveučilišnih tijela na fakultetu ili umjetničkoj akademiji.

(5) Vijeće fakulteta i umjetničke akademije čine
nastavnici, suradnici i studenti, u skladu sa statutom fakulteta ili umjetničke
akademije. Studentski predstavnici, koje sukladno statutu biraju sami studenti,
čine najmanje 15% ukupnog broja članova Vijeća.

(6) Vijeće, sukladno statutu sveučilišta:

1. donosi odluke o akademskim, znanstvenim,
umjetničkim i stručnim pitanjima,

2. bira i razrješuje dekana i prodekane,

3. donosi statut i druge opće akte,

4. obavlja druge poslove utvrđene statutom
sveučilišta, statutom visokog učilišta ili drugim općim aktom.

(7) U slučaju postojanja statuta fakulteta ili
umjetničke akademije statutom se, sukladno ovom Zakonu i statutu sveučilišta,
utvrđuju pitanja od posebnog interesa za studente, za koja prilikom odlučivanja
u stručnom vijeću fakulteta ili umjetničke akademije, studentski predstavnici
imaju pravo suspenzivnogveta, sukladno članku 61. ovoga Zakona.«

Članak 23.

U članku 71. stavku 2.
iza riječi: »naziv« dodaju se riječi: »prvostupnik/prvostupnica«, te se riječi:
»baccalaureus, odnosno baccacalaurea« stavljaju u zagrade.

U stavku 3. riječi: »stručni«
zamjenjuje se riječju: »akademski«.

Članak 24.

Članak 72. mijenja se i
glasi:

»(1) Diplomski
sveučilišnistudij traje jednu do dvije godine i njegovim
završetkom stječe se od 60 do 120 ECTS bodova. Diplomski studij može trajati i
duže, uz odobrenje Nacionalnog vijeća za visoko obrazovanje.

(2) Ukupan broj bodova
koji se stječu na preddiplomskom i diplomskom studiju iznosi najmanje 300 ECTS
bodova.

(3) Ako zakonom nije
određeno drukčije, završetkom diplomskoga sveučilišnog studija stječu se
akademski nazivi:

1. za sveučilišne
medicinske programe doktor (dr.) struke,

2. za ostale
sveučilišne programe magistar, odnosno magistra (mag.) struke.

  (4) Kratica nabrojanih akademskih naziva
stavlja se iza imena i prezimena osobe.«

Članak 25.

Članak 73. mijenja se i glasi:

»(1) Poslijediplomski sveučilišni studij može se
upisati na­kon završetka diplomskoga sveučilišnog studija.

(2) Poslijediplomski sveučilišni studij traje u
pravilu tri godine.Ispunjenjem svih propisanih uvjeta i javnom obranom
doktorskog rada, stječe se akademski stupanj doktora znanosti (dr. sc.),
odnosno doktora umjetnosti (dr. art.).

(3) Iznimno, osobe koje su ostvarile znanstvena
dostignuća koja svojim značenjem odgovaraju uvjetima za izbor u znanstvena
znanja, na temelju odluke nadležnog vijeća,utvrđenog statutom
sveučilišta, o ispunjavanju propisanih uvjeta te izrade i jav­ne obrane
doktorskog rada, a uz suglasnost senata sveučilišta,mogu steći
doktorat znanosti.

(4) Kratica akademskog stupnja stavlja se ispred
imena i prezimena osobe.

(5) Sveučilište može organizirati
poslijediplomski specijali­stič­ki studij u trajanju od jedne do dvije godine,
kojim se stječe zvanje specijalista određenog područja (spec.). Naziv
specijalista, odnosno njegova kratica dodaju se akademskom nazivu iz članka 72.
stavka 3. ovoga Zakona.

(6) Sveučilište statutom može utvrditi da se
završetkom poslijediplomskoga specijalističkog studija stječe drukčije zvanje
od onoga propisanog stavkom 5. ovoga članka, u slučaju kada je za određeno
stručno područje posebnim zakonom propisano specija­lis­tičko usavršavanje.

(7)
Sveučilište općim aktom uređuje stjecanje ECTS bodova na poslijediplomskom
studiju te propisuje broj ECTS bodova pot­reban za prijavu doktorskog rada na
poslijediplomskom sveu­či­lišnom studiju.«

Članak
26.

Članak 74. mijenja se i
glasi:

»(1) Stručni studiji
provode se na visokoj školi ili vele­učilištu. Iznimno,stručni
studiji mogu se provoditi i na sve­učilištu, uz pribavljenu suglasnost
Nacionalnog vijeća za visoko obrazovanje u skladu s ovim Zakonom.

(2) Stručni studiji
traju od dvije do tri godine i njihovim se završetkom stječe od 120 do 180 ECTS
bodova. Iznimno, uz odobrenje Nacionalnog vijeća za visoko obrazovanje, stručni
studij može trajati do četiri godine u slučajevima kada je to sukladno međunarodno
prihvaćenim standardima te se takvim studijem stječe do 240 ECTS bodova.

(3) Završetkom stručnog
studija s manje od 180 ECTS bodova stječe se odgovarajući stručni naziv, u
skladu s posebnim zakonom.

(4) Završetkom stručnog
studija s 180 ili više ECTS bodova stječe se stručni naziv stručni/a
prvostupnik/prvostupnica (baccalaureus/ baccalaurea)uz naznaku struke,
u skladu s posebnim zakonom.

(5) Kratica stručnog
naziva stavlja se iza imena i prezimena osobe.

(6) Veleučilišta ili
visoke škole mogu organizirati specija­lis­tički diplomski stručni studij za
osobe koje su završile stručni studij ili preddiplomski sveučilišni studij.
Takav studij traje jednu do dvije godine i njime se stječe zvanje specijalista
određene struke (spec.) koje se koristi uz stručni naziv stečen stručnim
studijem ili preddiplomskim sveučilišnim studijem.«

Članak 27.

U članku 81. stavku 1.
riječ: »odličan« zamjenjuje se riječju: »izvrstan«.

Članak 28.

U članku 88. iza stavka
3. dodaje se novi stavak 4. koji glasi:

»(4) Redoviti studenti
imaju pravo na zapošljavanje posredstvom pravnih osoba čija djelatnost
osigurava cjelovitost i potrebni standard sustava visokog obrazovanja
(studentski centri), sukladno pravilniku koji donosi ministar.«

Dosadašnji stavak 4.
postaje stavak 5.

Članak 29.

U članku 91. stavak 2.
mijenja se i glasi:

»(2)
Znanstveno-nastavna zvanja u znanstvenoj komponenti odgovaraju znanstvenim
zvanjima kako slijedi:

1. docent – znanstvenom
suradniku,

2. izvanredni profesor
– višem znanstvenom suradniku,

3. redoviti profesor –
znanstvenom savjetniku.«

Članak 30.

Članak 92. mijenja se i
glasi:

»(1) Na sveučilištu,
odnosno njegovim sastavnicama, se putem javnog natječaja provode izbori u
znanstveno-nastavna, umjet­ničko-nastavna i suradnička zvanja te nastavna
zvanja preda­vača, višeg predavača, lektora, višeg lektora, umjetničkog
suradnika i višega umjetničkog suradnika, kao i stručna zvanja, sukladno ovom
Zakonu, te se s izabranim pristupnikom zak­lju­čuje ugovor o radu. Kada
sveučilište izvodi stručne i visoko­školske umjetničke studije, može za potrebe
tih studija provoditi izbor za sva nastavna zvanja iz članka 91. stavka 3.
ovoga Zakona.

 (2) U odgovarajuće znanstveno-nastavno,
umjetničko-na­stav­no, suradničko i nastavno zvanje može se izabrati osoba i
bez zaključivanja ugovora o radu koja ispunjava uvjete za izbor u odnosno
zvanje ako sudjeluje ili će sudjelovati u izvođenju dijela ili cijele nastave
određenog predmeta (tzv. naslovno zvanje) na visokom učilištu.

(3) Visoko učilište može
povjeriti izvedbu do jedne trećine nastavnog predmeta stručnjacima bez izbora u
znanstveno-nastav­no zvanje (tzv. gostujući profesor ili nastavnik), uz uvjet
da os­nov­ni dio nastavnog predmeta izvode osobe izabrane u
znanstveno-nastavna, umjetničko-nastavna ili nastavna zvanja.

(4) Pod uvjetima predviđenim
statutom sveučilišta, uglednom inozemnom profesoru, istaknutom stručnjaku ili
umjetniku, koji nije stekao znanstveno-nastavno zvanje po hrvatskim propisima,
može se, uz suglasnost senata, povjeriti izvođenje nastave iz određenog predmeta.

(5) Studenti
poslijediplomskog studija mogu sudjelovati u izvođenju nastave preddiplomskog i
diplomskog studija na sveu­či­lištu, sukladno studijskom programu
poslijediplomskog studija i općem aktu sveučilišta.«

Članak 31.

U članku 95. stavku 1.
iza riječi: »provodi sveučilište« dodaju se riječi: »odnosno sastavnica
sveučilišta«, a riječi: »službenoj internetskoj« zamjenjuju se riječju:
»INTERNET«.

U stavku 2. u prvoj
rečenici, iza riječi: »Natječaj koji se raspisuje za izbor« riječ: »na«
zamjenjuje se riječju: »u«, a iza riječi: »isto ili više znanstveno-nastavno«
dodaju se riječi: »zvanje i«. U drugoj rečenici, iza riječi: »posebnom odlukom«
riječ: »stručnog« briše se.

U stavku 3. u prvoj
rečenici iza riječi: »ako« riječ: »nijedan« zamjenjuje se riječju: »neki«.

Stavak 4. mijenja se i
glasi:

»(4) Ako je u
natječajnom postupku izabrana druga osoba, zaposleniku koji je do tada radio na
tom radnom mjestu ponudit će se drugo radno mjesto ili će mu se, u nedostatku
istog, otkazati ugovor o radu.«

U stavku 5. riječ:
»odgovarajućeg« briše se.

Članak 32.

Članak 101. mijenja se
i glasi:

»(1) Postupak izbora u
nastavna i stručna zvanja te odgo­va­rajuća radna mjesta provodi visoko
učilište sukladno statutu, na temelju javnog natječaja koji se objavljuje u
»Narodnim novinama«, dnevnom tisku i na INTERNET stranici visokog učilišta.

(2) Natječaj koji se raspisuje za izbor u isto
ili više nastavno, odnosno stručno zvanje iradno mjesto zbog
isteka roka na koji je zaposlenik izabran u prethodnom natječaju raspisuje se najkasnije
tri mjeseca prije isteka roka. Posebnom odlukom stručnog vijeća visokog
učilišta, i uz suglasnost zaposlenika, natječaj može biti raspisan i ranije od
godine dana prije isteka roka na koji je zaposlenik izabran, ali ne prije nego
što isteknu tri godine od prethod­nog izbora.

(3) Stručno vijeće visokog učilišta najkasnije
90 dana od zaključenja natječaja izabire u nastavno ili stručno zvanje i na
odgovarajuće radno mjesto onog pristupnika koji u najvećoj mjeri udovoljava
uvjetima natječaja i uvjetima Rektorskog zbora i uvjetima iz članka 98. ovoga
Zakona. Svi pristupnici obavješćuju se o rezultatima natječaja u roku 15 dana
od dana njegova dovršetka.

(4) Ako je u natječajnom postupku izabrana druga
osoba, zaposleniku koji je do tada radio na tom radnom mjestu ponudit će se
drugo radno mjesto, ili će mu se u nedostatku istoga otkazati ugovor o radu.

(5)
Ako na natječaj iz stavka 1. ovoga članka zaposlenik ne podnese prijavu ili ne
bude izabran zbog neispunjavanja uvjeta za ponovni izbor, pokrenut će se
postupak redovitog osobno uvjetovanog otkaza ugovora o radu, bez obveze ponude
drugoga radnog mjesta.«

Članak 33.

Članak 103. mijenja se i glasi:

»(1) Nastavnici i suradnici dužni su uredno
izvršavati nastav­ne i druge obveze sukladno općim aktima visokog učilišta te
ispunjavati obveze u odnosu na znanstveni, umjetnički i stručni rad koji
obavljaju na visokom učilištu. Posebnu pozornost dužni su posvetiti radu sa
studentima, poticanju njihova samostalnog rada i kreativnosti te uključivanju u
stručni, znanstveni i umjet­nički rad.

(2) Ugovori nastavnika i suradnika s drugim
pravnim osobama izvan matične ustanove zaposlenja mogu se zabraniti, ograničiti
ili uvjetovati ako se radi o ugovorima koji bi negativno utjecali na rad
visokog učilišta ili ako je riječ o ugovoru s organizacijom koja svojom
djelatnošću konkurira visokom učilištu s kojim nastavnik ili suradnik ima
ugovor o radu.

(3) Nastavnik ili
znanstvenik može, uz uvjete propisane općim aktom visokog učilišta, koristiti
plaćenu slobodnu studij­sku godinu (sabbatical) radi znanstvenog, umjetničkog
ili struč­nog rada. Visoko učilište je dužno u tom razdoblju organizirati
kontinuirano obavljanje nastave te ispunjavanje drugih obveza umjesto odsutnog
nastavnika.

(4) Odlukom nadležnog
tijela visokog učilišta nastavniku se mogu odobriti kraća ili dulja izbivanja
zbog znanstvenog, umjetničkog i stručnog usavršavanja ili kojega drugoga
opravdanog razloga. U vrijeme takve odsutnosti nastavniku mogu mirovati prava i
obveze iz ugovora o radu ili se mogu izvršavati djelomično, sukladno odluci
nadležnog tijela i/ili ugovora koji se zaključuje između nastavnika i visokog
učilišta. Pri tome se mora osigurati uredno odvijanje nastave ili odgovarajuća
zamjena za nastavnika.

(5) Nastavnik ili
znanstvenik tijekom obavljanja javne duž­nosti na koju je imenovan ili izabran
(nastavnik ili znanstvenik izabran u Sabor, dužnosnik kojeg je na dužnost
imenovao Sabor, predsjednik Republike, Vlada ili Ustavni sud, župan, podžupan,
gradonačelnik i zamjenik gradonačelnika Grada Zagreba) odnos­no radi čijeg je
obavljanja sklopio odgovarajući ugovor o radu, može obavljati nastavu i baviti
se znanstvenim radom na visokom učilištu ili u znanstvenoj organizaciji tako da
s visokim učilištem ili znanstvenom organizacijom zaključi ugovor o radu do ili
preko punoga radnog vremena ili drugi odgovarajući ugovor. Nastavnik ili
znanstvenik koji obnaša javnu dužnost ima se pravo, sukladno ugovoru s visokim
učilištem ili znanstvenom organizacijom, vratiti na radno mjesto na kojemu je
radio prije odlaska na javnu dužnost ili drugo odgovarajuće radno mjesto.

(6) Odredbe ovoga članka primjenjuju se na
odgovarajući način i na znanstvenike u javnim znanstvenim organizacijama.
Kolektivnim ugovorom prava iz ovoga članka mogu se pred­vidjeti i za
znanstvenike u privatnim znanstvenim organizacijama.«

Članak 34.

Članak 108. mijenja se i glasi:

»(1) Nacionalno vijeće za znanost i Nacionalno
vijeće za visoko obrazovanje utvrđuju kriterije za raspodjelu proračunskih
sredstava za znanstvenu djelatnost i visoko obrazovanje na temelju prijedloga
Savjeta za financiranje znanstvene djelatnosti i visokog obrazovanja.

(2) Uvažavajući kriterije ministar izrađuje
prijedlog prora­čuna za financiranje znanosti i visokog obrazovanja na temelju
pri­kupljenih prijedloga proračuna znanstvenih organizacija, sveučilišta,
veleučilišta i visokih škola, sukladno propisima kojima se planiraju i
izvršavaju proračunska sredstva iz državnog proračuna. Prijedlog obuhvaća
ukupne iznose za pojedina sveučilišta, veleučilišta, visoke škole, znanstvene
institute i druge znanstvene organizacije te iznose za financiranje znanstvenih
projekata, kolaborativnih znanstvenih programa, suradničkih radnih mjesta i
nabavku znanstvene opreme te iznose troškova rada Nacionalnog vijeća za
znanost, Nacionalnog vijeća za visoko obrazovanje, Agencije i drugih tijela.

(3) Prije podnošenja prijedloga Vladi Republike
Hrvatske, ministar će pribaviti mišljenje Nacionalnog vijeća za znanost i
Nacionalnog vijeća za visoko obrazovanje i predočiti ga Vladi Republike
Hrvatske.

(4) Sredstva za razvoj sustava znanosti i
visokog obrazovanja, znanstveno izdavaštvo, znanstvene konferencije te
znanstvene i znanstveno-stručne udruge raspoređuje ministar na temelju javnog
poziva i mišljenja odgovarajućih povjerenstava koja imenuje ministar.

(5) Minimalne plaće sudionika u znanosti i
visokom obrazovanju utvrđuju se kolektivnim ugovorom u skladu sa zakonom.«

Članak 35.

Članak 109. mijenja se i glasi:

»(1) Javna sveučilišta, veleučilišta i visoke
škole financiraju se iz državnog proračuna uzimajući u obzir utvrđene
kapacitete pojedinoga visokog učilišta, cijenu pojedinih studija te ocjenu o
njihovoj kvaliteti na temelju vrednovanja iz članka 16. ovoga Zakona.

(2) Iz državnog
proračuna mogu se financirati i privatna visoka učilišta, na temelju prethodno
sklopljenog ugovora, pod uv­je­tom da:

a) obavljaju djelatnost
u kojoj društvene potrebe nadilaze ras­položive mogućnosti javnih visokih
učilišta ili je njihova djelatnost od posebnoga državnog interesa,

b) ispunjavaju uvjete
propisane Zakonom,

c) udovoljavaju kriterijima i prioritetima koje
utvrđuje Nacionalno vijeće za visoko obrazovanje, uzimajući u obzir raspoloživa
sredstva i kvalitetu tih učilišta.

 (3)
Sredstva iz državnog proračuna namijenjena sveu­či­lištima, veleučilištima i
visokim školama doznačuju se korisnicima u ukupnom iznosu, a korisnici ih
svojim proračunom ras­po­ređuju za pojedine namjene, sukladno statutu i drugim
općim aktima. Proračun sveučilišta donosi senat na prijedlog rektora, a
proračun veleučilišta i visoke škole stručno vijeće na prijedlog dekana.

(4) Sastavnice
sveučilišta dio vlastitih prihoda iz članka 107. stavka 1. ovoga Zakona
izdvajaju u proračun sveučilišta za kapitalna ulaganja i razvojne programe,
sukladno općim aktima sve­učilišta.«

Članak
36.

Naziv članka 111.
mijenja se i glasi: *»Financiranje znanstvenih projekata, suradničkih radnih
mjesta i znanstvene opreme«*

Članak 111. mijenja se
i glasi:

»(1) Ministarstvo uz
prethodno mišljenje Nacionalnog vijeća za znanost raspisuje natječaje za
financiranje znanstvenih pro­je­kata, suradničkih radnih mjesta znanstvenih
novaka, te znanstvene infrastrukture i opreme iz sredstava državnog proračuna.
Nat­je­čaji su otvoreni za prijave do njihovih opoziva (otvoreni na­tječaj), a
odluke o financiranju donosit će se periodično, najmanje jednom godišnje,a najmanje četiri puta godišnje za znanstvene novake, u skladu s
raspoloživim sredstvima.

(2) Na natječaj za
znanstvene projekte mogu se prijaviti znanstvene organizacije, znanstvenici i
skupine znanstvenika. Na natječaj za suradnička radna mjesta i na natječaj za
nabavku znanstvene infrastrukture i opreme prijavu mogu podnijeti znanstvene
organizacije.

(3) Odluku o
financiranju projekata, suradničkih radnih mje­sta i nabave znanstvene opreme
donosi ministar. Vrednovanje se temelji na anonimnoj prosudbi nezavisnih
stručnjaka iz zemlje i inozemstva čiju listu po pojedinim znanstvenim
područjima utvrđuje Nacionalno vijeće za znanost.

(4) O dodjeli sredstava
iz državnog proračuna za nabavu kapitalne i srednje znanstvene opreme znanstvena
organizacija zaklju­čuje ugovor s Ministarstvom u kojemu se utvrđuje način
korištenja opreme od strane drugih znanstvenih organizacija i znanstvenika čiji
se rad financira ili sufinancira iz državnog proračuna. Ministarstvo vodi
upisnik znanstvene opreme nabav­ljene dijelom ili u cijelosti iz sredstava
proračuna.«

Članak 37.

Iza glave VII. dodaje
se nova glava VIII. i članak 113.a koji glase:

»VIII. KAZNENE ODREDBE

*Prekršaji i zaštitne mjere*

Članak 113.a

 (1) Novčanom kaznom od 30.000,00 do 100.000,00
kuna kaznit će se za prekršaj pravna osoba koja:

1. obavlja izbor u
znanstvena, znanstveno-nastavna, umjet­nič­ko-nastavna, suradnička ili nastavna
zvanja a da za to nema ovlasti (članak 34. stavak 1., članak 92. stavak 1. i
članak 98. stavak 1. i 2.),

2. izabere u
znanstveno, znanstveno-nastavno, umjetničko-
-nastavno, suradničko ili nastavno zvanje osobu za koju zna ili mora znati da
ne ispunjava uvjete za izbor ili izbor obavi ne poštujući postupak izbora
predviđen ovim Zakonom,

3. ne otkaže ugovor o radu osobi izabranoj u
znanstveno, znanstveno-nastavno, umjetničko-nastavno, suradničko ili nastavno
zvanje i odgovarajuće radno mjesto u slučajevima kada ovaj Zakon predviđa
otkazivanje ugovora o radu zbog neispunjavanja uvjeta za reizbor ili napredovanje
ili ako ne poštuje odredbe ovoga Zakona o odlasku znanstvenika i nastavnika u
mirovinu,

4. obavi izbor u znanstveno,
znanstveno-nastavno, umjet­ničko-nastavno, suradničko ili nastavno zvanje,
odnosno izbor na odgovarajuće radno mjesto bez natječaja ako je ovim Zakonom
predviđeno da će se izbor obaviti na temelju natječaja,

5. suprotno članku 50. ovoga Zakona koristi
naziv sve­učilište, fakultet, umjetnička akademija, odnosno riječ »akademija«
uz naziv područja umjetnosti te veleučilište i visoka škola, ili drugi naziv
koji sadrži neki od tih pojmova,

6. započne obavljanje znanstvene djelatnosti ili
djelatnosti visokog obrazovanja bez dopusnice ili tu djelatnost obavlja bez
dopusnice kad je ona za obavljanje djelatnosti potrebna prema odredbama ovoga
Zakona ili djelatnost obavlja na način koji nije predviđen dopusnicom,

7. svojim statutom ne predvidi tijela
upravljanja ili njihov sastav kako je to predviđeno ovim Zakonom,

8. upiše studente na studij ili u višu godinu
studija, a da za to nisu ispunjeni uvjeti predviđeni ovim Zakonom i općim aktom
visokog učilišta,

9. izdaje isprave o studiju suprotno članku 84.
ovoga Zakona ili studentu ne izda ispravu o studiju iako su za to ispunjeni,
ovim Zakonom i općim aktima visokog učilišta, predviđeni uvjeti,

10. ne vodi evidencije o studentima (članak
90.),

11. ne postupi sukladno članku 114. stavku 3. i
8. te članku 116. stavku 1. ovoga Zakona.

(2) Novčanom kaznom od 5.000,00 do 10.000,00
kuna kaznit će se za prekršaj iz stavka 1. ovoga članka fizička osoba i odgovorna
osoba u pravnoj osobi.

(3) Za prekršaje iz ovoga članka ovlašteni
podnositelj za­htjeva za pokretanje prekršajnog postupka je ministar ili osoba
koju on ovlasti.

(4) Osobi koja je počinitelj prekršaja iz stavka
1. i 2. ovoga članka može se izreći zaštitna mjera zabrane obavljanja zvanja,
djelatnosti ili dužnosti fizičkoj osobi i odgovornoj osobi u pravnoj osobi,
odnosno zaštitna mjera zabrane obavljanja djelatnosti prav­noj osobi, u
trajanju od 3 mjeseca do godine dana.«

Članak 38.

 Dosadašnja glava VIII. postaje glava IX.

Članak 39.

Članak 114. mijenja se i glasi:

»(1) Osnivačka prava nad javnim sveučilištima,
veleuči­liš­tima, visokim školama i drugim znanstvenim organizacijama obav­lja
Republika Hrvatska, ako osnivačkim aktom nije drugačije određeno.

(2) Osnivačka prava nad fakultetima, umjetničkim
akademijama i ostalim sastavnicama sveučilišta obavljaju sveučilišta.

(3) Statut i drugi opći akti visokih učilišta i
drugih znanstvenih organizacija uskladit će se s ovim Zakonom do 1. ožujka
2005. Protekom toga roka, visoka učilišta i druge znanstvene organizacije koje
nisu provele usklađenje, ne mogu se financirati iz državnog proračuna.

(4) Visoka učilišta i druge znanstvene
organizacije osnovane prema dosadašnjim propisima, danom stupanja na snagu
ovoga Zakona nastavljaju s radom prema postojećim općim aktima do usklađenja
prema stavku 3. ovoga članka, a najkasnije do 1. ožujka 2005.

(5) Rektori i prorektori sveučilišta i
veleučilišta te dekani i prodekani sveučilišnih sastavnica i visokih škola te
ravnatelji jav­nih znanstvenih instituta izabrani prije stupanja na snagu ovoga
Zakona ostaju na istoj dužnosti do isteka mandata na koji su izabrani, s tim da
danom usklađenja iz stavka 3. ovoga članka, rektori i prorektori veleučilišta
postaju njihovi dekani i prodekani.

(6) Pravno integriranje sveučilišta započinje
danom stupanja na snagu ovoga Zakona, a završit će se najkasnije do 31.
prosinca 2007.

(7) U postupku statusnih promjena visokih
učilišta kojima dolazi do njihova spajanja ili razdvajanja pri čemu se imovina
prenosi s jednog na drugo visoko učilište ne plaća se porez.

(8) Sveučilišta i njegova učilišta (fakulteti i
umjetničke akademije) mogu upisivati studente prve godine stručnih studija do
zaključno školske godine 2010./2011.

(9) Visoke učiteljske škole koje su na dan
stupanja na snagu Zakona članice sveučilišta nastavljaju s djelovanjem u
sastavu sveučilišta do usklađivanja svog ustroja i djelovanja prema ovom
Zakonu, odnosno do ustrojavanja studija prema odredbama ovoga Zakona, a
najkasnije do početka akademske godine 2010./2011.«

Članak 40.

Članak 115. mijenja se i glasi:

»(1) Prvi saziv Nacionalnog vijeća za visoko
obrazovanje i Nacionalnog vijeća za znanost imenovat će se najkasnije do 31.
prosinca 2004.

(2) Iznimno od odredaba članka 9. stavka 2.,
članka 10. stav­ka 2. i članka 11. stavka 3. ovoga Zakona, prilikom imenovanja
prvog saziva Nacionalnog vijeća za znanost, odnosno Nacionalnog vijeća za
visoko obrazovanje, Hrvatski sabor imenovat će svih dvanaest članova, a ždrijebom
će se odlučiti o tome kojih će šest članova imati mandat od dvije, dok će
preostalih šest imati mandat od četiri godine.

(3) Do imenovanja iz
stavka 1. ovoga članka Nacionalno vijeće za visoku naobrazbu osnovano prema
Zakonu o visokim učilištima i Nacionalno znanstveno vijeće osnovano prema
Zakonu o znanstvenoistraživačkoj djelatnosti nastavljaju s radom i obav­ljaju
poslove iz svoje nadležnosti prema odredbama ovoga Zakona.

(4) Imenovanjem prvog
saziva Nacionalnog vijeća za visoko obrazovanje i Nacionalnog vijeća za znanost,
navedena tijela preuzet će sve poslove iz stavka 3. ovoga članka, a postojeće
Nacionalno vijeće za visoko obrazovanje i Nacionalno znanstveno vijeće prestat
će s radom.

(5) Nacionalno vijeće
za znanost će donijeti pravilnik kojim se utvrđuju znanstvena područja, polja i
grane, utvrditi uvjete za izbor u znanstvena zvanja te izabrati područna vijeća
i matične odbore, najkasnije do 1. srpnja 2005.

(6) Vlada Republike
Hrvatske Uredbom osniva Agenciju za znanost i visoko obrazovanje najkasnije do
31. prosinca 2004. Agencija će započeti djelovati najkasnije 1. ožujka 2005. Do
početka djelovanja Agencije poslove iz njene nadležnosti obavljat će tijela
sveučilišta i Ministarstvo.

(7) Sva ostala tijela predviđena ovim Zakonom
ustrojit će se najkasnije do roka iz stavka 5. ovoga članka. Do tada će tijela
izabrana prema dosadašnjim propisima nastaviti svoj rad.«

Članak 41.

U članku 116. stavku 2.
riječi: »na dan stupanja na snagu ovoga Zakona« zamjenjuju se riječima: »prije
ustrojavanja preddiplomskih i poslijediplomskih studija sukladno odredbama
ovoga Zakona«.

U stavku 5. riječi:
»Nacionalno vijeće« zamjenjuju se riječju: »Ministar«, a riječi: »članka 51.
stavka3. točka 2.« zamjenjuju riječima: »članka 51. stavka4. točke 2.«.

Članak 42.

Članak 117. mijenja se
i glasi:

 »(1)Osobe izabrane u
znanstvena, znanstveno-nastavna, umjet­ničko-nastavna, i nastavna zvanja, koje
ta zvanja imaju na dan stupanja na snagu ovoga Zakona**,** zadržavaju ta
zvanja, a znanstvena će im se zvanja upisati u Upisnik znanstvenika, sukladno
članku 23. ovoga Zakona.

 (2) Reizbori predviđeni ovim Zakonom ili
ranijim propisima, provest će se sukladno odredbama ovoga Zakona, a u roku koji
predviđa propis prema kojemu je posljednjiizbor izvršen.

 (3) Iznimno, visoko učilište i druga
znanstvena organizacija može produžiti ugovor o radu sukladno članku 102.
stavku 7., odnosno članku 42. stavku 6. ovoga Zakona i redovitom profesoru,
odnosno znanstvenom savjetniku koji je na dan 1. siječnja 2004. navršio 63
godine života, a nije izabran u trajno zvanje.«

Članak 43.

Članak 118. mijenja se
i glasi:

»(1) Izbori u
znanstveno-nastavna, umjetničko-nastavna, znan­­stvena i nastavna zvanja i
izbor na odgovarajuća radna mjes­ta započeti prema odredbama propisa koji su
vrijedili prije stupanja na snagu ovoga Zakona, dovršit će se prema tim
propisima, najkasnije do 1. srpnja 2005.

(2) Natječaji za izbor
u znanstveno-nastavna, umjetničko-nas­tavna, znanstvena i nastavna zvanja i
odgovarajuća radna mjesta mogu se raspisati prema Zakonu o visokim učilištima i
Zakonu o znanstvenoistraživačkojdjelatnosti, najkasnije do 31.
prosinca 2004.

 (3) Na osobe izabrane prema odredbama stavka
1. i 2. ovoga članka primijenit će se odredbe članaka 117. ovoga Zakona.«

Članak 44.

Članak 119. mijenja se
i glasi:

»(1) S osobama koje su na
dan stupanja na snagu ovoga Zakona zatečene na radnim mjestima znanstvenog
novaka, mlađeg asistenta, asistenta i višeg asistenta zaključit će se novi
ugovor o radu za radno mjesto asistenta ili višeg asistenta, prema odredbama
ovoga Zakona, najkasnije do 31. prosinca 2004., osim ako postojeći ugovor o
radu u međuvremenu nije istekao.

(2) U trajanje toga
ugovora uračunat će se trajanje prethodnog ugovora o radu za radno mjesto
znanstvenog novaka, asistenta i višeg asistenta. Istekom navedenog roka ili zaključenjem
novog ugovora prestaje prethodni ugovor o radu.«

Članak 45.

Članak 120. mijenja se
i glasi:

»(1) Sveučilišni i
stručni studiji prema propisima koji su vrijedili do dana stupanja na snagu
ovoga Zakona izjednačeni su s odgovarajućim sveučilišnim diplomskim odnosno
stručnim studijima prema ovome Zakonu, a osobe koje su ih završile imaju ista
prava koja imaju osobe koje završe odgovarajući studij prema ovome Zakonu,
uključivši i pravo na akademski ili stručni naziv iz članka 72. i 73. ovoga
Zakona.

(2) Osobe iz stavka 1.
ovoga članka mogu tražiti od visokog učilišta na kojemu su stekle akademski
naziv da im u postupku i pod uvjetima predviđenim općim aktom visokog učilišta
izda ispravu (potvrdu ili diplomu) o tome da prije stečeni akademski naziv
odgovara nekom od akademskih naziva iz članka 71.–74. ovoga Zakona, te nakon
što dobiju takvu ispravu mogu koristiti akademski naziv prema ovome Zakonu. Ako
visoko učilište na kojemu je stečen akademski naziv ili njegov pravni sljednik
ne postoji, Nacionalno vijeće za visoko obrazovanje odredit će visoko učilište
koje će odlučiti o zahtjevu. Ako je visoko učilište općim aktom utvrdilo da
prije stečeni akademski naziv odgovara nekom od akademskih naziva iz članaka
71.–74., osobe iz stavka 1. ovoga članka novi akademski naziv mogu koristiti i
bez izdavanja potvrde ili diplome.

(3) Doktorati znanosti
stečeni prema propisima koji su bili na snazi prije stupanja na snagu ovoga
Zakona istovrsni su s dok­toratima znanosti stečenim prema ovome Zakonu, te
osobe koje su ih stekle imaju ista prava kao i osobe koje su doktorat znanosti
stekle prema ovome Zakonu.

(4) Osobe koje su prema
propisima koji su bili na snazi prije stupanja na snagu ovoga Zakona stekle
magisterij znanosti mogu, sukladno općem aktu sveučilišta, steći doktorat
znanosti obranom doktorskog rada prema propisima koji su vrijedili na dan
stupanja na snagu ovoga Zakona, najkasnije u roku od osam godina od dana
stupanja na snagu ovoga Zakona.

(5) Visoko učilište može,
ako je to predviđeno njegovim općim aktom, osobama koje su upisale
poslijediplomski znanstveni magistarski studij prema propisima koji su važili
prije stupanja na snagu ovoga Zakona, ali taj studij nisu dovršili, omogućiti
na njihov zahtjev da, uz ispunjavanje određenih uvjeta (polaganje ispita, izvršavanje
drugih obveza), studij završe izradom doktorske disertacije i time steknu
doktorat znanosti.«

Članak 46.

Članak 121. mijenja se
i glasi:

»(1) Ministar će, u
slučajevima predviđenim ovim Zakonom, donijeti podzakonske propise i ustrojiti
potrebne upisnike najkasnije do 31. prosinca 2004.

(2) Ostala tijela
ovlaštena na donošenje podzakonskih propisa ili drugih općih akata predviđenih
ovim Zakonom, učinit će to najkasnije tri mjeseca od dana svog osnivanja.«

Članak 47.

U članku 122. stavak 1.
mijenja se i glasi:

»(1) Financiranje
znanosti i visokog obrazovanja sukladno odredbama ovoga Zakona, započet će 1.
siječnja 2006. Do tada financiranje će se obavljati prema propisima koji su
vrijedili do stupanja na snagu ovoga Zakona.«

Članak 48.

Ovaj Zakon stupa na snagu osmoga dana od dana
objave u »Narodnim novinama«, a članak 37. ovoga Zakona primjenjuje se od 1.
siječnja 2005.

Klasa: 602-04/04-01/01
Zagreb, 16. srpnja 2004.

HRVATSKI
SABOR

Predsjednik
Hrvatskoga sabora
**Vladimir** **Šeks****,** v. r.

Zakon, NN 105/2004-2025